《送孙叔静》
宋代·李之仪

浮云无定着，乍合还分离。廓开万里天，好是无云时。

我怀苦萧万，多感不自拾。奈何情所亲，容易成南飞。

秦人虽受宝，睨柱谁瑕疵。空能九宾赏，终负连城归。

此道固有命，如君应未迟。且从淮上游，霜浓蟹螯肥。

载取一樽酒，里门相扶携。笑语欲难背，古人良可期。

开编若对面，谑浪尤相宜。皎皎澄汉月，森森琼树枝。

燕地重郭隗，吴儿轻陆机。晓来犹薄露，会见高风披。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。